अपनी एक किताब की भूमिका में ज्ञानरंजन लिखते हैं, ‘किसी वास्तविक कहानी की रचना के पीछे कभी-कभी यह भी हुआ है कि एक कविता ने उसका निर्माण कर दिया।‘दिवास्वप्नी’ मेरी पहली प्रकाशित कहानी है। पहली लिखी कहानी ‘मनहूस बंगला’ थी। बाद में कहानी अचानक फिल्मी लगने लगी थी। ‘दिवास्वप्नी’ को भैरवप्रसाद गुप्त ने‘कहानी’ में छापा था। इसकी पृष्ठभूमि में लोर्का की एक मेरी प्रिय कविता की ताकत काम करती रही। यह कविता ‘दिवास्वप्नी’ में बदल गई। यह विचित्र बात है कि जब मैं कमरे में बैठकर जोर-जोर से कविताएँ पढ़ता हूँ, तो कहानी लिखने की उमंग उठती है।’5